31999R0866
L 108/21
JURNALUL OFÍCIAL AL UNIUNII EUROPENE
REGULAMENTUL (CE) NR. 866/1999 AL COMISIEI
din 26 aprilie 1999
privind autorizarea noilor aditivi și a noilor utilizări ale aditivilor în hrana animalelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată de Directiva 1999/20/CE (2), în special articolele 3 și 9 j,
(1)
întrucât Directiva 70/524/CEE prevede că se pot autoriza noi aditivi și noi utilizări ale aditivilor avându-se în vedere evoluția cunoștințelor științifice și tehnice;
(2)
întrucât Directiva 93/113/CE a Consiliului din 14 decembrie 1993 privind utilizarea și comercializarea enzimelor, microorganismelor și a preparatelor lor în hrana animalelor (3), astfel cum a fost modificată ultima dată de Directiva 97/40/CE (4), prin derogare de la Directiva 70/524/CEE a abilitat statele membre să autorizeze provizoriu utilizarea și comercializarea enzimelor, microorganismelor și a preparatelor lor;
(3)
întrucât examinarea dosarelor, înaintate de către statele membre în conformitate cu articolul 3 din Directiva 93/113/CE, indică faptul că poate fi autorizat provizoriu un anumit număr de preparate aparținând grupelor de enzime și microorganisme;
(4)
întrucât Comitetul științific pentru hrana animalelor a emis un aviz favorabil în ceea ce privește inocuitatea acestor preparate;
(5)
întrucât măsurile prevăzute de prezentul regulament sunt în conformitate cu avizul Comitetului permanent pentru hrana animalelor,
ADOPTĂ PREZENTUL REGULAMENT:
Articolul 1
Preparatele aparținând grupei „enzime” care sunt enumerate în anexa I la prezentul regulament pot fi autorizate în conformitate cu Directiva 70/524/CEE ca aditivi în hrana animalelor, în condițiile stabilite de prezenta anexă.
Articolul 2
Preparatele aparținând grupei „microorganisme” care sunt enumerate în anexa II la prezentul regulament, pot fi autorizate conform Directivei 70/524/CEE ca aditivi în hrana animalelor, în condițiile stabilite de prezenta anexă.
Articolul 3
Prezentul regulament intră în vigoare a douăzecea zi de la data publicării în Jurnalul Oficial al Comunităților Europene.
Se aplică de la 1 iulie 1999.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 aprilie 1999.